**เพชรมรกต เพชรยินดีอะคาเดมี** ชื่อเล่น **วิน** เกิดวันที่ 14 กุมภาพันธ์ พ.ศ. 2537 เดิมรู้จักกันในชื่อ เพชรมรกต ว. สังข์ประไพ เป็นนักมวยไทยชาวจังหวัดอุบลราชธานี มวยไทยของเพชรมรกตมีความโดดเด่นที่การฟันศอกและแทงเข่าที่รุนแรง

เพชรมรกตเคยเป็นแชมป์รุ่น 130 ปอนด์ของสนามมวยเวทีลุมพินี และอดีตแชมป์รุ่น 105 ปอนด์ของสนามมวยเวทีลุมพินี

วันที่ 3 มกราคม พ.ศ. 2556 เพชรมรกตเข้าแข่งขันคู่เอกรายการศึกวันมิตรชัย ซึ่งจัดขึ้น ณ เวทีมวยราชดำเนิน โดยเพชรมรกตเป็นฝ่ายชนะคะแนนติ่งทอง ช.โค้วยู่ฮะอีซูซุ ทั้งนี้ เพชรมรกตมีณัฐเดช วชิรรัตนวงศ์ เป็นหัวหน้าคณะ และมีค่าตัวปัจจุบันอยู่ที่ 65,000 บาท

ประวัติ
-------

เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวัน​เฮง มีนะ​โยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย

วันที่ 10 กรกฎาคม พ.ศ. 2555 เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยได้พบกับมานะศักดิ์ ปิ่นสินชัย ในฐานะคู่เอกของรายการที่ซึ่งทั้งคู่ยังไม่เคยพบกันมาก่อน รวมทั้ง ในวันที่ 17 สิงหาคม เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยเป็นฝ่ายต่อน้ำหนักให้แก่เอกมงคล ไก่ย่างห้าดาวยิม ทั้งนี้ เพชรมรกตได้รับการกล่าวว่าเป็นนักมวยที่มีความสูงยาว และอยู่ในรูปแบบของมวยเข่า ซึ่งเพชรมรกตเป็นฝ่ายชนะคะแนนขาดในคู่เอกของรายการ และในวันที่ 11 กันยายน เพชรมรกตได้เข้าแข่งขันรายการศึกเพชรปิยะ ที่เวทีมวยลุมพินี โดยได้รับการพิจารณาว่ามีโอกาสชนะคู่ชกอย่างศักดิ์สุริยา ​ไก่ย่างห้าดาวยิม ซึ่งเป็นคู่ค้ำของรายการ และเพชรมรกตเป็นฝ่ายชนะคะแนนจากการแข่งขัน

เกียรติประวัติ
--------------

* แชมป์ 105 ปอนด์ เวทีมวยลุมพินี

อ้างอิง
-------

1. 1 2 3 4 5 6 7 8  **มวยตู้**. ปีที่ 26 ฉบับที่ 1374. วันศุกร์ที่ 18 มกราคม พ.ศ. 2556. ISBN 974909107-8. หน้า 32-33
2. 1 2  "อ๊อดยอมรับ"เพชรมรกต"กระดูกเป็นรอง"พนมรุ้งเล็ก" - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-05.
3. ↑  "Interview of Phetmorakot Wor Sangprapai (2015) by Serge Trefeu". Siam Fight Mag. คลังข้อมูลเก่าเก็บจากแหล่งเดิมเมื่อ 2015-03-13. สืบค้นเมื่อ 2015-03-11.
4. ↑  "RANKING IN MUAY THAI OF LUMPINEE STADIUM FOR February 2015". muaythai2000.com. คลังข้อมูลเก่าเก็บจากแหล่งเดิมเมื่อ 2015-04-02. สืบค้นเมื่อ 2015-03-11.
5. ↑  "Muaythaitv-Lumpinee". muaythaitv.com/. สืบค้นเมื่อ 2015-03-11.
6. ↑  เพชรมรกตใหญ่เสียบเข่าคว้าชัยศึกวันมิตรชัย
7. ↑  "หนังสือพิมพ์บ้านเมือง » เพชรมรกตชนะคะแนนศึก". คลังข้อมูลเก่าเก็บจากแหล่งเดิมเมื่อ 2013-01-06. สืบค้นเมื่อ 2013-01-04.
8. ↑  ""เพชรมรกต" ล่า 105 พิสูจน์เก๋า "วันชัย" - มวยไทย 2000". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-05.
9. ↑  'เนวิน'มอบถ้วยมวยไทยศึก'เน้า'
10. ↑  เพชรมรกต ปะทะ มานะศักดิ์ ศึกไพรอนันต์ ลุมพินี วันนี้ : SMMOnline.net[*ลิงก์เสีย*]
11. ↑  เพชรมรกต ปะทะ เอกมงคล ศึกไพรอนันต์ วันนี้ เวลา 18.30 น. : SMMOnline[*ลิงก์เสีย*]
12. ↑  คอลัมน์: ชี้มวยเด็ด: 'เพชรมรกต'สูงยาวมวยเข่าได้เปรียบ 'ซุปเปอร์​เล็ก'หนุ่ม​แน่นกล้าออกอาวุธ'​แสนสะท้าน'ฝีมือ​เยี่ยม
13. ↑  เพชรมรกตต้อนม้วนเดียวจบคู่เอกศึกไพรอนันต์
14. ↑  "เพชรมรกต"ชนะคะแนน : ข่าวสดออนไลน์
15. ↑  "นน.เสียเปรียบแต่"ทอง"มั่นใจ". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-05.
16. ↑  คอลัมน์: ชี้มวยเด็ด: 'ทอง'หลักเหลี่ยมขวางแทงฉลาดกว่า'ยอดขุนพล'มวยหมัดหนักรุน​แรง'​เพชรมรกต'สูงยาว​เข่าจับตี​ได้​
17. ↑  "ดร.พงษ์ย้ำ"ศักดิ์สุริยา"โชว์ดีเตรียมแจกทิป - Muay Thai 2000 News!!". คลังข้อมูลเก่าเก็บจากแหล่งเดิมเมื่อ 2013-03-15. สืบค้นเมื่อ 2012-12-05.
18. ↑  โพธิ์แก้วอัดเข่าต้อนแต้มทองขาดศึกเพชรปิยะ